# Diaguita

### Izvor: Wikipedija

Diaguita.- Indijanski narod naseljen u konkvistadorsko doba u sjeverozapadnim argentinskim provincijama Salta, Catamarca, La Rioja i Tucumán, i susjednim provincijama Čilea u provincijama Atacama i Coquimbo. Diaguiti se dastoje od tri glavne grupe Capayanes (Capayana), Quilmes i Calchaqui, čija su se brojna plemena vezivala u konfederacije, ali su ponekada i ratovala međusobno. Čestmir Loukotka koji je klasificirao njihove jezike i dijalekte nabrojao ih je oko 20. Jezikom diaguit govorila su mnoga plemena u argentinskoj Catamarci, ali su svi preživjeli već bili kečuanizirani, što navodi (J.E. Durand 1931).

## [uredi] Plemena

Grupe plemena i njihovi jezici su:

- Quilmes koji se prije govorio kod grada Quilmes u Catamarci, dolina Valle de Santa María sa plemenima Quilmes, Acalianes, Tolombones, Yocaviles, Ingamanas (Incamanas, Encamanas);
- U području Beléna: Hualfines, Famaifiles, Culampajaos, Quilmes;
- Kod grada Andalgalá plemena: Aconquijas, Andalgalás, Mallis, Tucumangastas(Tucumanahos), Aconquijas, Huaschaschis (Huachaschis), Huasanes;
- U području Pomána: Pomanes, Colpeños (Colrenos), Belichas, Palcipas (Paccipas), Mutquines, Sijanes, Sahuiles (Saujiles);
- Tinogasta, sa plemenima Abaucanes, Pituiles, Huatungastas, Mayupucas (Mayurucas), Fiambalaos;
- Pleme Choyanos, Provincija Catamarca;
- Valle Viejo: Motimogastas (San Isidro), Polcos (Polcos), Autigastas (Huaycama, Santa Cruz i El Portezuelo);
- U departmanu Fray Mamerto Esquiú: Sitguagastas (El Hueco);
- U departmanu Ambato: Pueblos de Singuil, Colpes, Huaycamas, Pomangastas (La Puerta), Collagastas;
- Departman Paclín: Paquilingastas (Amadores), Yocongastas (Yocán);
- U Departamento de Capayán: Conetas, Pueblo de Huillapima Yocogasta, Fachafacha, Pueblo de Ambatagasta, Pueblo de Chumbicha;
- Područje Santa Rosa: Alijilanes (Alijilán) i Ovantas (Bañado de Ovanta);
- Područje Antofagaste: Apatamas.

## [uredi] Etnografija

Diaguiti su bili ratoboran narod, opisani kao vješti farmeri koji su poznavali tehniku navodnjavanja svojih terasastih polja, a njihove kamene fortifikacije nalazile su se na strateškim položajima, poznate kao pucará. Kuće su bile kamene. Uzgajali su kukuruz i grah, i držali ljame. Hranu su znali konzervirati u skladištiti za duži period. Odjeća je bila vunena, i bojena je prirodnom bojom, dok su na nogama su nosili kožne sandale ushutas ili ojotas (sing. ojota). Lica su bojali i nosili na glavi ornamente od perja, srebra, zlata i kostiju.

## [uredi] Povijest

Kultura Diaguita egzistirala je negdje između VIII i XV stoljeća i istovremena je sa kulturom plemena Atacameño iz Čilea ,sa kojima su po jednoj klasifikaciji jezično činili porodicu Ataguitan, danas nepriznata. Preci argentinskih Diaguita (vidi) prelaze Kordiljere u V i VI stoljeću i nastanjuju plodne doline Copiapó, Huasco, Elqui, Limarí i Choapa i zamjenjuju nosioce kulture Molle ,koje je živio između Huasca i Choape. Diaguiti razvijaju svoje arhitekturu i lončariju poznatu po trokutima, cik-cak i ravnim linijama, čija je namjena i za domaću svakodnavnu i za ceremonijalnu i ritualnu upotrebu. Početak kraja započet će prodorom Inka sa sjevera, koja počinje pod vodstvom njihovog 8. suverena, Viracocha Ince, sina Yahuar Huacaca i oca Pachacuteca. Borbe sa Diaguitima, smatra francuski istraživač i arheolog, Bertrand Flornoy, nije bilo. Diaguiti su bili vješti sa praćkom i bolom, ali politička organizacija (jean Descola) 'nije bila izrazita'. -Pod utjecajem Inka, koji su se divili njihovim proizvodima, oni su uskoro kečuanizirani.

## [uredi] Literatura

## [uredi] Vanjske poveznice

- Catamarca -Cultura
- Aborígines Diaguitas
- Diaguitas

Dobavljeno iz "http://hr.wikipedia.org../../../d/i/a/Diaguita.html"

Kategorije: Diaguitan | Argentinski Indijanci | Čileanski Indijanci

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Español
- Français
- Italiano